Ο **Μαγκομέντ-Σάπι Καμιλγίεβιτς Σουλεϊμάνοφ**  (ρωσικά: Магомед-Шапи Камильевич Сулейманов, γεννημένος στις 16 Δεκεμβρίου 1999) είναι Ρώσος επαγγελματίας ποδοσφαιριστής, ο οποίος αγωνίζεται ως δεξιός ακραίος επιθετικός στον Άρη Θεσσαλονίκης, δανεικός από την Κράσνονταρ.

### Καριέρα

O Σουλεϊμάνοφ γεννήθηκε στη Μαχατσκαλά του Νταγκεστάν, το 1999. Ξεκίνησε να παίζει ποδόσφαιρο σε ηλικία 6 ετών στο Ρεπουμπλικανικό Αθλητικό Σχολείο Νο. 2 της Μαχατσκαλά. Το 2012, δοκιμάστηκε στην Ακαδημία της τοπικής Ανζί Μαχατσκαλά, αλλά δεν έγινε δεκτός. Τελικά το 2013 μετακόμισε στην ακαδημία της Κράσνονταρ και στη συνέχεια αγωνίστηκε στην **Κράσνονταρ-2** στο πρωτάθλημα ΦΝΛ.

Ο Σουλεϊμάνοφ πραγματοποίησε το ντεμπούτο του στη  Ρωσική Επαγγελματική Ποδοσφαιρική Λίγκα για τη δεύτερη ομάδα της Κράσνονταρ, στις 12 Μαρτίου 2017, σε έναν αγώνα εναντίον της **FC Angusht Nazran**. Στις 16 Ιουλίου 2017, πραγματοποίησε το ντεμπούτο του στην Ρωσική Πρέμιερ Λιγκ σε ένα αγώνα εναντίον της Ρούμπιν Καζάν, μπαίνοντας ως αλλαγή στο 90ο λεπτό αντί του Ρικάρντο Λαβόρδε , και έγινε ο νεότερος παίκτης προερχόμενος από τις Ακαδημίες της Κράσνονταρ που έπαιξε σε επίσημο αγώνα για τον σύλλογο.

Στις 27 Ιουλίου 2017, στον αγώνα του 3ου προκριματικού γύρου του ΟΥΕΦΑ Γιουρόπα Λιγκ 2017–18 κόντρα στη δανέζικη Λίνγκμπι, μπήκε ως αλλαγή στο 81ο λεπτό και σημείωσε το νικητήριο γκολ (2-1) στο 3ο λεπτό του των καθυστερήσεων, γεγονός που τον κατέστησε τον νεότερο (σε ηλικία 17 ετών 7 μηνών και 11 ημερών) παίκτης στην ιστορία των Ρωσικών και Σοβιετικών ομάδων, που σκόραρε σε αγώνα των ευρωπαϊκών διοργανώσεων. 

Στις 21 Φεβρουαρίου 2019, με δικό του γκολ οδήγησε την Κράσνονταρ να αποκλείσει την Μπάγερ Λεβερκούζεν στη φάση των «32» του Γιουρόπα Λιγκ. 

Στις 13 Αυγούστου 2019, πραγματοποίησε το ντεμπούτο του στον θεσμό του Τσάμπιονς Λιγκ με τα χρώματα της Κράσνονταρ σκοράροντας δύο φορές στην εκτός έδρας νίκη με 2-3 επί της Πόρτο, και δίνοντας την πρόκριση στον επόμενο γύρο, στην ομάδα του.

Γκιρεσούνσπορ
-------------

Στις 8 Σεπτεμβρίου 2021, η Κράσνονταρ ανακοίνωσε τον δανεισμό του στην τουρκική Γκιρεσούνσπορ για τη σεζόν 2021–22.  Ωστόσο, αυτό ο δανεισμός αποδείχθηκε κακή επιλογή καθώς η οικονομική ασυνέπεια της τουρκικής ομάδας επηρέασε και τον αγωνιστικό τομέα με αποτέλεσμα ο Σάπι να πραγματοποιήσει μια μέτρια χρονιά αγωνιζόμενος σε 31 παιχνίδια με απολογισμό τρία γκολ και ισάριθμες ασίστ.. Μετά το τέλος της περιόδου δανεισμού, στις αρχές Ιουνίου 2022 επέστρεψε στην Κράσνονταρ.

Χάποελ Μπερ Σεβά
----------------

Στις 17 Αυγούστου 2022, ο Σουλεϊμάνοφ εντάχθηκε στη Χάποελ Μπερ Σεβά του Ισραήλ ως δανεικός για μια σεζόν, με δικαίωμα αγοράς αντί 800.000 ευρώ. 

Στις 28 Αυγούστου, στον πρώτο αγώνα κόντρα στην Μπεϊτάρ Ιερουσαλήμ, σημείωσε ένα γκολ και έδωσε και μια ασίστ.  
Επίσης συμμετείχε σε 5 αγώνες (1 στα προκριματικά και 4 στη φάση των ομίλων) στον θεσμό του ΟΥΕΦΑ Γιουρόπα Κόνφερενς Λιγκ της σεζόν 2022–23. Στις 3 Οκτωβρίου 2022, ο Σάπι δεν μπόρεσε να λάβει μέρος στον εκτός έδρας αγώνα της ομάδας του εναντίον της πολωνικής Λεχ Πόζναν καθώς η Πολωνία είχε ανακοινώσει από τις 19 Σεπτεμβρίου 2002 την απαγόρευση εισόδου σε πολίτες της Ρωσίας και της Λευκορωσίας, οι οποίοι ήταν κάτοχοι βίζας Σένγκεν που είχε εκδοθεί από άλλα κράτη-μέλη της ΕΕ. Επομένως, ο Σουλεϊμάνοφ δεν πέταξε μαζί με την ομάδα του, στην Πολωνία. .

Αν και η αγωνιστική παρουσία του ήταν πολύ ικανοποιητική μέχρι το τέλος του 2022 (21 αγώνες, 4 γκολ, 5 ασιστ) οι δυο βαρειές τιμωρίες που δέχθηκε για συμπλοκές με αντίπαλους παίκτες κατά τη διάρκεια των αγώνων, στοίχισαν την αποπομπή του Σουλεϊμάνοφ από το Ισραηλινό ποδόσφαιρο. 

Πιο συγκεκριμένα, τον Ιανουάριο του 2023, ο Σάπι ενεπλάκη σε διαμάχη με τον Λευκορώσο παίκτη της Μακάμπι Νετάνια, τον Έντεν Κάρτσεφ, με αποτέλεσμα να τιμωρηθεί με 4 αγωνιστικές. Την 1η Μαΐου 2023, η Χάποελ Μπερ Σεβά νίκησε με 2-1 την πρωτοπόρο του πρωταθλήματος Μακάμπι Χάιφα, σημειώνοντας το νικητήριο γκολ στο 6ο λεπτό των καθυστερήσεων, γεγονός που προκάλεσε γενικευμένη σύρραξη μεταξύ των παικτών των δύο ομάδων. Για τη συμμετοχή στη σύρραξη αυτή, ο Σάπι αποβλήθηκε και τιμωρήθηκε με ποινή 10 αγωνιστικών.. Αυτή η τιμωρία υπήρξε η αιτία για να αρνηθεί η Χαποέλ Μπερ Σεβά να αγοράσει τελικά τα δικαιώματα του ποδοσφαιριστή στο τέλος της σεζόν. 
Ο Σουλειμάνοφ, ολοκλήρωσε την παρουσία του στο Ισραήλ με απολογισμό 35 αγώνες, 5 γκολ και 6 ασίστ.

Άρης Θεσσαλονίκης
-----------------

Στις 8 Σεπτεμβρίου 2023, ο Άρης ανακοίνωσε τον ετήσιο δανεισμό του Σουλεϊμάνοφ (με υποχρεωτική οψιόν αγοράς το καλοκαίρι του 2024). Πραγματοποίησε το ντεμπούτο του με τους "κίτρινους" στον εκτός έδρας ντέρμπι με τον ΠΑΟΚ στις 17 Σεπτεμβρίου 2023 (τελικό σκορ 0-0). Σημείωσε το πρώτο του τέρμα με τον Άρη, στις 29 Οκτωβρίου 2023, πετυχαίνοντας με κεφαλιά το πρώτο τέρμα της ομάδας του, στον εντός έδρας νικηφόρο αγώνα με τον ΠΑΣ Γιάννενα (τελικό σκορ 2-0)

Εθνικές ομάδες
--------------

Ο Σουλεϊμάνοφ είναι διεθνής με τα αντιπροσωπευτικά συγκροτήματα Κ16, Κ17, Κ18, Κ19 και Κ21 της Ρωσίας.

Παραπομπές
----------

1. ↑
2. ↑  «Game Report by PFL». Russian Professional Football League. 12 Μαρτίου 2017.
3. ↑  «Game Report by RFPL». Russian Premier League. 16 Ιουλίου 2017.
4. ↑  Воспитанник «Краснодара» Сулейманов в матче…
5. ↑  «Krasnodar-Lyngby game report by UEFA». UEFA. 27 Ιουλίου 2017.
6. ↑  Сулейманов — самый молодой автор гола российских команд в еврокубках в истории (στα Russian). Championat. 28 Ιουλίου 2017. CS1 maint: Μη αναγνωρίσιμη γλώσσα (link)
7. ↑  «Bayer Leverkusen v Krasnodar game report». UEFA. 21 Φεβρουαρίου 2019.
8. ↑  «Porto v Krasnodar game report». UEFA. 13 Αυγούστου 2019.
9. ↑  «МАГОМЕД-ШАПИ СУЛЕЙМАНОВ АРЕНДОВАН "ГИРЕСУНСПОРОМ"» (στα Ρωσικά). FC Krasnodar. 8 Σεπτεμβρίου 2021.
10. ↑  [  Άρης - Σάπι Σουλεϊμάνοφ: Ένα «διαμάντι» που ψάχνει τη χαμένη λάμψη του]
11. ↑  «"КРАСНОДАР" ВЫШЕЛ ИЗ ОТПУСКА» (στα Ρωσικά). FC Krasnodar. 8 Ιουνίου 2022. Ανακτήθηκε στις 8 Ιουνίου 2022.
12. ↑  «שאפי סולימאנוב כאן!» (στα Εβραϊκά). Hapoel Be'er Sheva. 17 Αυγούστου 2022. Αρχειοθετήθηκε από το πρωτότυπο στις 17 Αυγούστου 2022. Ανακτήθηκε στις 17 Αυγούστου 2022.
13. ↑  Beitar Jerusalem - Hapoel Beer Sheva, Aug 28, 2022 - Ligat ha'Al - Match sheet|website=www.transfermarkt.com|access-date=2022-09-11
14. ↑  Таланта из России не пустили в Польшу. Из-за политики он не поможет клубу в еврокубке — как так?
15. ↑  Israel's top 2 football clubs get severe sanctions over players riot
16. ↑  Hapoel will refuse to buy Suleimanov after getting involved in a fight
17. ↑  Ο Άρης ανακοίνωσε τη μετεγγραφή του Σάπι Σουλεϊμάνοφ
18. ↑  Άρης: Ανακοίνωσε τον Σουλεϊμάνοφ
19. ↑  Καθάρισε στο 2ο ημίχρονο Άρης, νικώντας με 2-0 τον ΠΑΣ Γιάννινα!
20. ↑  Άρης: Επίσημα παίκτης της ομάδας ο Σάπι Σουλεϊμάνοφ

Εξωτερικοί σύνδεσμοι
--------------------

* Προφίλ στο transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Άρη Θεσσαλονίκης – τρέχουσα σύνθεση 2023-24 |
| --- |
|  |
|  | 
* 3 Φερράρι
* 4 Φαμπιάνο
* 5 Δεληζήσης
* 6 Μανού Γκαρθία
* 7 Χριστοδουλόπουλος
* 8 Ντουκουρέ
* 9 Μπένετ
* 10 Ρουπ
* 11 Σαβέριο
* 12 Σαμόρα
* 13 Ματαρίτα
* 14 Μπραμπέτς
* 16 Νταρίντα
* 17 Ανσαριφάρντ
* 18 Φατόρε
* 19 Φετφατζίδης
* 20 Τζούρασεκ
* 21 Πάρντο
* 22 Οντουμπάτζο
* 23 Κουέστα
* 28 Βερστράτε
* 30 Ζουλ
* 31 Κυριαζής
* 32 Κάρλσον
* 33 Μοντόγια
* 44 Βέλεθ
* 77 Παναγίδης
* 80 Μορόν
* 92 Ρόουζ
* 93 Σουλεϊμάνοφ
* 94 Χουτεσιώτης
* 99 Μπεκιαρίδης

* Manager: Μάντζιος
 |

 |